Vaqueiru d'alzada

Los vaqueiros d'alzada son un ensame étnicu ya cultural d'Asturies y Lleón que viven de la ganadería, que realicen según el modelu d'esplotamientu particular mediante una treshumancia estacional. Nel mes de mayu, la familia vaqueira dexa'l pueblu d'iviernu y desplázase xunta'l so ganáu, a les brañes ya los pueblos de branu, nes fasteres de pastial de los puertos monteses, u permanecen dica'l mes d'ochobre. Cola arrivada de los cutos del iviernu, tornen col ganáu ya preseos a los pueblos d'iviernu.

Los vaqueiros d'alzada emparéyense ente ellos, desarrollando una cultura y un folklor mui axeitáu y curiosu, d'oríxenes ancestrales ya tresmitíu ente xeneraciones, que llegáu a los nuestros díis práuticamente inalteraáu, por esta sida son consideraos un grupu social xebráu.

Los vaqueiros d'alzada constituyen una de les cultures vives más importantes d'Asturies pola so inalterable variacion a lo llongo de los sieglos ya pese a les discriminaciones xufríes pola Ilesia ya los xaldos, población asentao nes faces llabriegues del occidente d'Asturies dende la Edá media. Los vaqueiros estiéndense per tol occidente d'Asturies ya güei reconozse-yos polos sos apellíos Berdascu, Boto, Ḷḷorences, Redrueḷḷu, Gayu, Canu, Feitu, Garríu, Barreiru, Parrondu, Freixe, ente otros.

 Boda vaqueira 

La boda vaqueira ye un actu que se celebra na braña d'Aristébanu, asitiada ente los conceyos de Valdés y Tinéu. Esta folixa consiste nun enllaz d'una pareya pol ritual vaqueiru. La pareya sal del pueblu colos vaqueiros d'honor, que son el séquitu, grupos de danza tradicional y cola cama nupcial.

Na esplanada celébrase la misa, y pela tarde faisen dances vaqueires.

 Referencies 

 Enllaces esternos 
Web sobro vaqueiros

Categoría:Ganadería
Categoría:Asturies
Categoría:Lleón